CELEX: 62021CN0258
Language: mt
Date: 2021-04-22 00:00:00
Title: Kawża C-258/21: Talba għal deċiżjoni preliminari mressqa mill-Bundesarbeitsgericht (il-Ġermanja) fit-22 ta’ April 2021 – Coca-Cola European Partners Deutschland GmbH vs R.G.

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/22
            
         
      Talba għal deċiżjoni preliminari mressqa mill-Bundesarbeitsgericht (il-Ġermanja) fit-22 ta’ April 2021 – Coca-Cola European Partners Deutschland GmbH vs R.G.
      (Kawża C-258/21)
      (2021/C 297/25)
      Lingwa tal-kawża: il-Ġermaniż
      
         Qorti tar-rinviju
      
      Bundesarbeitsgericht
      
         Partijiet fil-kawża prinċipali
      
      
         Rikorrent: Coca-Cola European Partners Deutschland GmbH
      
         Konvenut: R.G.
      
         Domandi preliminari
      
      
                  1)
               
               
                  Dispożizzjoni ta’ ftehim kollettiv timplimenta, fis-sens tal-ewwel sentenza tal-Artikolu 51(1) tal-Karta tad-Drittijiet Fundamentali tal-Unjoni Ewropea, id-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol (1), jekk din id-dispożizzjoni tipprevedi kumpens għax-xogħol ta’ bil-lejl irregolari ogħla minn dak previst għax-xogħol ta’ bil-lejl regolari?
               
            
                  2)
               
               
                  Fil-każ ta’ risposta fl-affermattiv għall-ewwel domanda:
                  Dispożizzjoni ta’ ftehim kollettiv li tipprevedi kumpens għax-xogħol ta’ bil-lejl irregolari ogħla minn dak previst għax-xogħol ta’ bil-lejl regolari hija konformi mal-Artikolu 20 tal-Karta jekk din id-dispożizzjoni tkun intiża li tikkumpensa mhux biss l-effetti negattivi fuq is-saħħa kkawżati mix-xogħol ta’ bil-lejl iżda wkoll l-oneru marbut mad-diffikultà ikbar fl-ippjanar tax-xogħol ta’ bil-lejl irregolari?
               
            
         (1)  ĠU Edizzjoni Speċjali bil-Malti, Kapitolu 5, Vol. 4, p. 381.